སྦྱིན་སྲེག་བསྡུས་པ་ཕྲིན་ལས་རིན་པོ་ཆེའི་འབྱུང་གནས་ཞེས་བྱ་བ་བཞུགས་སོ།།
543

སྒྲུབ་ཐབས་ཀུན་བཏུས་
།ཡེ་ཤེས་མེ་ལྕེ་འཕྲོ་ཙམ་གྱིས། །སྡིག་སྒྲིབ་ཚང་ཚིང་ཀུན་སྲེག་པའི། །བླ་མ་མེ་ལྷར་གུས་བཏུད་ནས། །སྦྱིན་སྲེག་ཆོ་ག་བསྡུས་ཏེ་བྲི། །དེ་ལ་འདིར་ལས་བཞིའི་སྦྱིན་སྲེག་བསྡུས
པ་བྱ་བ་ལ། ཐོག་མར་སྔགས་ཀྱི་ལྷག་ཆད་དང་། སྡིག་སྒྲིབ་བགེགས་དང་བར་དུ་གཅོད་པ་སོགས་ཉེ་བར་སྦྱང་བའི་སླད་ཞི་བའི་སྦྱིན་སྲེག་ཇི་ལྟར་བྱ་བའི་ཚུལ་ལ་སྦྱོར་དངོས་རྗེས་གསུམ་ལས། དང་པོ་སྦྱོར་བ་
ནི༑ རྣམ་པར་འདུལ་བའི་གནས་སུ་ས་སྟེགས་ངོས་མཉམ་པར་ཐིག་ཆེན་བརྒྱད་བཏབ་པའི་དབུས་ནས་མཐོ་གང་གི་ཚད་ཀྱིས་ཟླུམ་པོར་བསྐོར་བས་ཁྲུ་གང་འབྱུང་བ་ནི་ཟབ་ཀྱི་ནང་ངོ་། །དེའི་ཕྱི་རོལ་ཏུའང་སོར་
དབུས་ནས་ཚངས་ཐིག་དང་མུ་རན་འཛོམ་པའི་བར་གྱི་སྲད་བུ་དེས་ཟུར་བཞིར་བྱ་རྗེས་བྱས་ཏེ་སྟེགས་བུ་གྲུ་བཞིར་གདབ། དེའི་ཕྱི་རོལ་ཏུའང་
བཞི་པ་ལན་གཉིས་ཀྱིས་བསྐོར་བས་ཁ་སྒྱེར་དང་མུ་རན་འབྱུང་།
544

20
আ
།སོར་བཞི་པའི་ཚད་ཀྱིས་ཆ་ཁ་གྲུ་བཞིར་གདབ་པ་ནི་སྟེགས་བུ་དཔངས་མཚོན་བྱེད་ཡིན་གསུངས། མུ་རན་ལ་རྡོ་རྗེ་ཁ་ཟུམ་པའི་ཕྲེང་བ་དང༌། སྟེགས་བུའི་གྲ་བཞིར་ཟླ་ཕྱེད་རྡོ་རྗེ་རྩེ་ནང་བསྟན་བྲི། གཞི་ཚོན་ཐམས་ཅད་དཀར་
པོ་ལ་བཅད་རྣམས་ཅི་མཛེས་སུ་བྱ། ཕལ་ཆེ་བ་ལ་ཐབ་དབུས་ནས་སུམ་གཅིག་གིས་བསྐོར་བ་པདྨའི་ལྟེ་བ་དང་། དེའི་ཕྱི་སུམ་གཉིས་ལ་པདྨའི་འདབ་མ་བྱ་ཞིང་། དེའི་ཚབ་ཏུ་ལྷའི་བསྐྱེད་ཆོག་གི་དབྱེ་བས་པད་འདབ་རིམ་ཅན་དང་། འཁོར་ལོ་
དང་༑ ཆོས་འབྱུང་དང་། གཞལ་ཡས་ཁང་སོགས་གང་དགོས་ཀྱི་ཐིག་ལག་ལེན་བཞིན་བཏབ་ལ་ལྷ་དུ་ཡོད་ཀྱི་ཕྱག་མཚན་ནམ། སྐུ་མདོག་དང་མཐུན་པའི་ཚོན་ཕུང་བྱ་ཞིང་གཙོ་བོའི་ཞལ་འཇིག་རྟེན་པའི་ནུབ་ཏུ་བསྟན། བྱ་བཏང་ལྟ་བུ་བུད་ཤིང་ཆེར་
མེད་པ་དང་། གནས་ཁང་སོགས་ཀྱིས་མ་བདེ་ན་གོང་དུ་སྨྲོས་པའི་ཆ་ཚད་ཕྱེད་ཕྱེད་ཕྲི་བ་ལས་འོས་མེད་དོ། །བུད་ཤིང་འོ་མ་ཅན་གྱི་ཤིང་དངོས་འབྱོར་དཀའ་བས་བལ་བུ། འོམ་བུ། ལྕང་དཀར། ཉ་འཕྲིག་ལྟ་བུ་དང་། སྲོག་ཆགས་མེད་པའི་ལྕི་བ་
སྐམ་པོས་ཀྱང་རུང་བས་ཁ་སྒྱེར་གྱི་སྟེང་ནས་ཟླུམ་པོར་བརྩིག དེའི་ནང་གི་འཇིག་རྟེན་པའི་ཤར་ལྷོར་མེ་ཚང་གི་ཏིང་ལོ་བཞག ཐབ་ཀྱི་མདུན་དུ་སྒྲུབ་པ་པོའི་སྟན་དཀར་པོ་བཏིང་བའི་མདུན་དུ་སྟེགས་ཀྱི་ཁར་རྡོ་རྗེ་དྲིལ་བུའི་བར་དུ་དགང་བླུགས་ཁ་སྦྱར་བ་
དང་༑ གཡས་ངོས་སུ་དུང་ཕོར་དྲི་བཟང་གི་ཆུས་བཀང་བ་ཀུ་ཤའི་འཐོར་ཡབ་དང་བཅས་པའི་བསང་ཆུ། བླ་མེད་ཡིན་ན་གཡོན་ངོས་སུ་ནང་མཆོད་ཀྱང་བཤམ། གྲུབ་ན་མེ་ཡོལ་ཀྱང་བཞག་སྟེ་གངས་ཏི་སེར་བསྒོམ། རྫས་ནི། སྒྲུབ་པ་པོའི་གཡས་
545

སྒྲུབ་ཐབས་ཀུན་བཏུས་
ལོགས་ཀྱི་སྟེགས་ལ་རིམ་བཞིན་ཡམ་ཤིང་གོང་དུ་སྨོས་པའི་ཤིང་ལས་སོར་བཅུ་གཉིས་པ་རྩི་མ་ཉམས་པ་རྩ་རྩེ་སྦྲང་ངམ་མར་གྱིས་སྦགས་པ་གྲངས་དུ་དགོས་དང་། མར་ཁུ། ཏིལ་ནག་སྟེ་རྫས་ཀྱི་གཙོ་བོ་གསུམ་གྱིས་ཆོག འབྱོར་ཞིང་སྤྲོ་ན་ཟས་མཆོག་
ནས་ཀུ་ཤའི་བར་གྱི་རྫས་བརྒྱད་ཀྱང་བཤམ། གཡོན་ངོས་སུ་གཏོར་མ་གཉིས་དང་མཆོད་པ་མཚན་གཉིས་བཤམ། རྫས་ཀྱང་མཚན་པ་གཉིས་བཤམས་ན་ལེགས་མོད། སྣོད་མ་འབྱོར་ན་མེ་ལྷ་ལ་འབུལ་སྐབས། ཕུད་ཅུང་ཟད་རེ་ཕྲིས་ནས་འདས་པ་ལ་
འབུལ་རྒྱུར་བསྲེ། ཀུ་ཤའི་ཆུན་པོ་བརྒྱད་དང་དཔལ་འབར་ལ་སོགས་པ་འདུ་བྱ་བ་ནི་སྦྱོར་བའི་ཆོས་སོ། །གཉིས་པ་དངོས་གཞི་ནི། ཕྱེ་མ་རེད་ཀྱི་དུས་སུ་གོས་སྟན་དཀར་པོ་དང་ཁ་ཤར་དུ་ཕྱོགས་པས་སྐྱིལ་ཀྲུང་གིས་འདུག་སྟེ། བདག་བསྐྱེད་ཀྱི་རྣལ་
འབྱོར་རང་རང་གི་སྒྲུབ་ཐབས་བཞིན་ཉམས་སུ་བླང་ངོ་། །དེ་ནས་བསང་ཆུ་ལ། ཨོཾ་ཨ་མྲྀ་ཏེ་ཧཱུྃ་ཕཊ་ཅེས་པ་ཉེར་གཅིག་ཙམ་བཟླས་པས་ཆུ་ནུས་པ་དང་ལྡན་པར་བསམ། རྒྱུན་བཞག་གི་མེ་ལས་དཔལ་འབར་སྦར་ཏེ་ལག་པ་གཉིས་ཀས་ཐབ་ལ་ཟླུམ་པོར་
བསྐོར་ཞིང་། ངག་ཏུ། ཨོྃ་བཛྲ་ཛྭ་ལ་རཾ། ཞེས་བརྗོད་ཅིང་ཐབ་ནང་གི་ཏིང་ལོ་སྦར་ལ་རྩྭ་སྐམ་པོ་སོགས་ཀྱིས་གསོ། བླུགས་གཟར་གྱིས་མར་ཁུ་ཁྱབ་པར་བླུག མེ་པྲ་བརྟག ངན་ན་ཧཱུྃ་གིས་བསང་ཆུ་གཏོར་བས་ཞི་བར་བྱ། དེ་ནས་བསང་ཚོུ་མཆོད་
རྫས་རྣམས་ལ་གཏོར་ཞིང་ལས་སྔགས་སམ་ཨ་མྲྀ་ཏས་བསང་། སྭ་བྷཱ་ཝས་སྦྱང་། སྟོང་པའི་ངང་ལས་ཨོཾ་ལས་བྱུང་བའི་རིན་པོ་ཆེ་ལས་གྲུབ་པའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་མཆོད་ཡོན་ལ་
546

বান্ডম
আ །སོགས་པའི་ཉེ་བར་སྤྱོད་པ་རྣམས་དང་། ཡམ་ཤིང་ལ་སོགས་པའི་བསྲེག་རྫས་རྣམས་དྭངས་ཤིང་ཐོགས་པ་མེད་པ། ལྷ་མཉེས་པ་དང་སོ་སོའི་ལས་སྒྲུབ་པའི་ནུས་པ་དང་ལྡན་པར་གྱུར། ཅེས་དང་། སོ་སོའི་ཕྱག་རྒྱ་དང་
བཅས་ཨོཾ་བཛྲ་ཨཧུཾ་སྭཱཧཱ་ནས་ཤདྡ་སྭཱཧཱའི་བར་བརྗོད། བླ་མེད་ཡིན་ན་ཡེ་ཤེས་ཀྱི་ཀ་པཱ་ལ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཧཱུྃ་ཞུ་བ་ལས་སོགས་བརྗོད། དེ་བཞིན་དུ་ཆུ་གཅིག་གསུམ་བཞི་ལྟ་བུ་ཡིན་ཚེ་རང་མིང་དང་སྔགས་སོ་སོའི་ལུགས་བཞིན་
བརྗེ༑ བདུད་རྩི་བྱིན་རླབས་བདག་བསྐྱེད་ཀྱི་སྐབས་སུ་ཡོད་ན་དེས་འཐུས་ལ། མེད་ན་སྐབས་འདིར་བྱིན་རླབས་རྒྱས་པའམ། བསྡུ་ན་ཨོཾ་ཨཱཿཧཱུྃ་ཧོཿ དང་ཨོཾ་ཨཱཿཧཱུྃ་ཞེས་པ་ཙམ་གྱིས་ཤ་ལྔ་བདུད་རྩི་ལྔ་ཡེ་ཤེས་ལྔའི་ས་བོན་རྣམས་ཞུ་བའི་བདུད་རྩིར་
བསམ༑ གང་ལྟར་ཡང་མཆོད་ཡོན་གྱི་ཕྱག་རྒྱ་བཅས་ལ། ཨོཾ་ཨཱཿཧཱུྃ་སྭཱཧཱས་ཡམ་ཤིང་། ༀ་ཤྲཱི་སྭཱཧཱས་མར། ཨོཾ་ཛྲྀ་སྭཱཧཱས་ཏིལ་སོགས་འབྲུ། ཨོཾ་སྭ་སྭཱཧཱས་རྫས་ཐམས་ཅད་བཀྲུ། ཨོཾ་ཀུ་རུ་ཀུ་རུ་སྭཱཧཱས་རྫས་ཐམས་ཅད་སྦྱངས་ཏེ་བྱིན་གྱིས་
བརླབ༑ བསྡུ་ན་ཨོཾ་ཨཱཿཧཱུྃ་ལན་ཁ་ཡར་བརྗོད་པས་འགྲུབ་བོ། །ཐབ་སྔར་བཞིན་བསང་སྦྱང་། སྟོང་པའི་ངང་ལས་ཞི་བའི་ཐབ་ཁུང་དཀར་པོ་ཟླུམ་པོ་རྒྱའི་ཕྱེད་ཀྱི་དཔངས་དང་ལྡན་པ། ཁ་སྒྱེར་དང་བཅས་ཤིང་མུ་རན་ལ་རྡོ་རྗེའི་ཕྲེང་བས་མཚན་
པ༑ ནང་ལྷ་རྫས་ཀྱི་བུད་ཤིང་གིས་གང་བ། སྟེགས་བུའྀ་གྲྭ་བཞིར་ཟླ་ཕྱེད་རྡོ་རྗེས་སྤྲས་པའིི་དབུས་སུ་པཾ་ལས་པདྨ་དང་རཾ་ལས་ཉི་མའི་དཀྱིལ་འཁོར་གྱི་དབུས་སུ་རཾ་ལས་བགྲང་ཕྲེང་རཾ་གྱིས་མཚན་པ་ལས་མེ་ལྷ་སྐུ་མདོག་དཀར་པོ་ར་སྐྱེས་ལ་ཞོན་
547

སྒྲུབ་ཐབས་ཀུན་བཏུས་
པ༑ ཞལ་གཅིག་ཕྱག་བཞི་པ། གཡས་གཉིས་ཀྱིས་མཆོག་སྦྱིན་དང་བགྲང་ཕྲེང་། གཡོན་གཉིས་ཀྱིས་དབྱུ་གུ་རྩེ་གསུམ་དང་རིལ་བ་སྤྱི་བླུགས་འཛིན་པ། གསུས་ཁྱིམ་ཆེ་བ་རལ་པའི་ཐོར་ཚུགས་ཅན། ཨག་ཚོམ་འཕྱང་བ་དྲང་སྲོང་གི་ཚོགས་ཀྱིས་
བསྐོར་བར་བསམ། དེའི་དཔྲལ་བར་ཨོཾ། མགྲིན་པར་ཨཱཿ ཐུགས་ཀར་ཧཱུྃ་ཞེས་པ་ཙམ་མམ། སོ་སོའི་ལུགས་བཞིན་ཚུལ་མི་འདྲ་བ་དང་། སྐྱེ་མཆེད་བྱིན་རླབས། གོ་ཆ་སོགས་གང་འོས་དགོད། རང་གི་སྙིང་གའི་ས་བོན་ལས་འོད་ཟེར་འཕྲོས་
པས་ཤར་ལྷོ་ནས་མེ་ལྷ་འཁོར་དང་བཅས་པ་ཨོཾ་བཛྲ་ས་མཱ་ཛཿ ཞེས་དང་། ལག་པ་གཉིས་ཀྱི་མཐེ་བོང་གུང་མོའི་རྩ་བར་བཞག མཛུབ་མོས་གུང་མོའི་རྒྱབ་ནས་བཀབ་པ་དབྱུ་གུ་རྩེ་གསུམ་པའི་ཕྱག་རྒྱ་རྣ་བའི་དྲུང་དུ་གཡབ་ཅིང་། ཚུར་སྤྱོན་ཚུར་སྤྱོན་
འབྱུང་པོ་ཆེ། །མེ་ལྷའི་རྒྱལ་པོ་དྲང་སྲོང་མཆོག །སྲེག་བླུགས་ཞལ་ཟས་བཞེས་སླད་དུ། །འདི་ཉིད་དུ་ནི་གཤེགས་སུ་གསོལ། །ཨོཾ་ཨགྣ་ཡེ་ས་པ་རི་ཝཱ་ར་ཨེ་ཧྱ་ཧི་ཞེས་པས་སྤྱན་དྲང་། ཛཿཧཱུྃ་བཾ་ཧོཿས་བསྟིམ། སླར་ཡང་སྙིང་གའི་ས་བོན་ལས་
འོད་ཟེར་འཕྲོས་པས་དབང་གི་ལྷ་རིགས་ལྔ་འཁོར་དང་བཅས་པ་ཨོཾ་བཛྲ་ས་མཱུ་ཛཿ ཞེས་པས་སྤྱན་དྲངས་ལ། དེ་བཞིན་གཤེགས་པ་ཐམས་ཅད་ཀྱིས་འདི་ལ་མངོན་པར་དབང་བསྐུར་བ་སྩལ་དུ་གསོལ། ཞེས་གསོལ་བ་བཏབ་པས། དེ་བཞིན་གཤེགས་
པ་ཐམས་ཅད་ཀྱིས་བུམ་པའི་ཆུས་སྤྱི་བོ་ནས་དབང་བསྐུར། སྐུ་གང་། དྲི་མ་དག ཆུའི་ལྷག་མ་ཡར་ལུད་པ་ལས་རྣམ་པར་སྣང་མཛད་ཀྱིས་དབུར་བརྒྱན་པར་བསམ། དེ་ནས་ཨོཾ་ཨགྣ་ཡེ་ས་པ་རི་ཝཱ་ར་ཞེས་པ་རེ་རེའི་མགོར་སྦྱར་བའི་ཨརྦྷ་སོགས་
548

20
আ
།ཀྱིས་མཆོད་ཅིང་རོལ་མོ་དབུལ། བླ་མེད་ཡིན་ན་ནང་བདུད་རྩིས་ཀྱང་མཆོད། རྡོ་རྗེ་དྲིལ་བུ་འཛིན་པས། འཇིག་རྟེན་དབང་ཕྱུག་ཚངས་དབང་མགོན་གྱི་སྲས། །མེ་ལྷའི་རྒྱལ་པོ་ཌཱ་ཀིས་དབང་བསྐུར་བ། །ཤེས་རབ་མཆོག་
གིས་ཉོན་མོངས་ཐམས་ཅད་སྲེག །འཇིགས་བྱེད་མེ་ལྷ་ཉིད་ལ་རྣམ་པར་འདུད། ཅེས་པས་བསྟོད་དེ་ཀུ་ཤའི་ཆུན་པོ་བརྒྱད་བསང་སྦྱང་། སྟོང་པའི་ངང་ལས་ཧཱུྃ་ལས་བྱུང་བའི་ཀུ་ཤ་སྔོ་ལྗང་རྩ་བ་དང་རྩེ་མོ་མ་ཉམས་པ་དྭངས་ཤིང་ཐོགས་པ་མེད་པ་ཐབ་
དང་ཡོ་བྱད་རྣམས་ཀྱི་འབགས་པ་དང་མ་དག་པ་སེལ་བའི་ནུས་པ་དང་ལྡན་པར་བསམས་ཏེ། ཨོཾ་ཀུ་ཤ་འདི་ནི་བཟང་ཞིང་དགེ །ས་ལས་སྐྱེས་པའི་སྙིང་པོ་མཆོག །ཚངས་པ་ཡི་ནི་དག་བྱེད་ཡིན། །དཀོན་མཆོག་གསུམ་གྱི་དག་བྱེད༵་དེ། །དེས་བདག་
༤ལ་བགེགས་མེད་ཅིང་ཞི་བར་མཛོད་ཅིག །ཅེས་དང་། ཨོྃ་བཛྲ་སཏྭ་ཨ་ཞེས་ལན་བརྒྱད་བརྗོད་ཅིང་ཐབ་ཀྱི་མདུན་ནས་གཡས་སྐོར་གྱི་རིམ་པས་ཕྱོགས་མཚམས་བརྒྱད་དུ་དགྲམ་མོ། །མེ་ལྷའི་ཞལ་ཅུང་ཟད་གདངས་པའི་ལྗགས་ཧཱུྃ་གིས་མཚན་པ་ལ་༣
རཾ༑ དེ་ལས་འོད་ཀྱི་སྦུ་གུ་བྱུང་བ་དགང་བླུགས་ཀྱི་ཁའི་རཾ་ལ་ཕོག་པས་མར་ཁུ་གསོལ་བར་བསམ་ཞིང་། བྱང་ཆུབ་མཆོག་གི་ཁུ་ཚུར་གྱིས་དགང་བླུགས་གཟར་བཟུང་ནས། ཨོཾ་ཨགྣ་ཡེ་སྭཱཧཱ་ལན་བདུན་བརྗོད་ཅིང་མར་བླུགས་གཟར་བདུན་གྱིས་དགང་
གཟར་བཀང་ལ་མཐར། །ཨོཾ་ཨགྣ་ཡེ་ཨཱ་དཱི་པྲཱ་དཱི་པྱ་མཧཱ་ཤྲཱི་ཡེ་ཧ་བེ་ཀ་བེ་བ་ཧ་ནཱ་ཡ་སྭཱཧཱ། བདག་གི་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་པ་དང་སྒྲིབ་པ་བག་ཆགས་དང་བཅས་པ་དང་། སྒོ་གསུམ་གྱི་ནད་གདོན་ཉེར་འཚེ་ཐམས་ཅད་

ཤཱནྟིཾ་ཀུ་རུ་སྭཱཧཱ་ཞེས་པའམ། བསྙེན་པའི་ཁ་སྐོང་ཡིན་ཚེ། གསང་སྔགས་ཀྱི་ལྷག་ཆད་ལ་སོགས་པའི་ཉེས་པ་ཐམས་ཅད་ཤཱནྟིཾ་ཀུ་རུ་སྭཱཧཱ། ཞེས་བརྗོད་ཅིང་གཟར་བུ་ཁ་སྦྱར་ལ་དབུལ། དེ་ལྟ་བུ་ལན་གསུམ་སོང་བ་དང་། ཡམ་ཤིང་ལག་པ་གཡོན་དུ་
བཟུང་༑ གཡས་པའི་མཐེབ་སྲིན་གྱིས་རེ་རེ་ནས་བླངས་ཏེ་ཅུང་ཟད་བསྐོར་ཞིང་མཆོག་སྦྱིན་གྱི་ཕྱག་རྒྱ་དང་བཅས་པས། ཨོྃ་བོ་དྷི་བྲྀཀྵ་ཡ་སྭཱཧཱ་ཞེས་པ་བདུན་ནམ་ཉེར་གཅིག་ལ་སོགས་པས་ཕུལ་བའི་མཐར། ཨོཾ་བོ་དྷི་བྲྀཀྵ་ཡ་བདག་གི་ཚེ་འཁོར་བ་ཐོག་
མ་མེད་པ་ནས་བསགས་པའི་སོགས་སྤེལ་ཚིག་སྔར་ལྟར་གང་འོས་བརྗོད། དེའི་རིགས་འགྲེ་ཤེས་པར་བྱས་ལ། ཨོཾ་ཨགྣི་ཡེ་སྭཱཧཱ་ཞེེས་པས་མར་དང་། ཨོཾ་སརྦ་པཱ་པཾ་ད་ཧ་ན་བཛྲ་ཡ་སྭཱཧཱ། ཞེས་པས་ཏིལ་དབུལ། འཕྲལ་གྱི་གནོད་པ་ཞི་བ་ཙམ་ལ་
ཏིལ་གྱི་ཚབ་ཡུངས་ཀར་གྱིས་ཀྱང་རུང་སྟེ་ཞིབ་པར་འོག་ཏུ་འཆད། ཟས་མཆོག་ལ་སོགས་པའི་རྫས་བརྒྱད་པོ་ཡོད༵་ན། ཟས་མཆོག་ལ། ཨོཾ་སརྦ་སཾ་པ༵་དེ་སྭཱཧཱ། འབྲས་ལ་ཨོྃ་བཛྲ་པུཥྤ་ཡེ་སྭཱཧཱ། སོ་བ་ལ། ཨོྃ་བཛྲ་བི་ཛཱ་ཡ་སྭཱཧཱ། ནས་ལ། ཨྃ་
མཧཱ་བེ་གཱ་ཡ་སྭཱཧཱ། སྲན་མ་ལ། ཨོྃ་མཧཱ་བ་ལཱ་ཡ་སྭཱཧཱ། གྲོ་ལ། ཨོྃ་བཛྲ་གྷསྨ་རཱ་ཡ་སྭཱཧཱ། དཱུརྦ་ལ། ཨོྃ་བཛྲ་ཨཱ་ཡུ་ཥེ་སྭཱཧཱ། ཀུ་ཤ་ལ། ཨོཾ་ཨ་པྲ་ཏི་ཧ་ཏ་བཛྙཱ་ཡེ་སྭཱཧཱ། ཞེས་པའི་སྔགས་རྣམས་སོ་སོའི་མཐར་གོང་ལྟར་གྱི་སྤེལ་ཚིག་སྦྱར་
བས་དབུལ། ཡམ་ཤིང་ལ་སོགས་པ་འདི་རྣམས་རང་རང་གི་སྔགས་ལན་གསུམ་རེ་སྔོན་དུ་བཏང་ནསཾ། ཨོཾ་ཨགྣ་ཡེ་སྭཱཧཱ་ཞེས་པའི་ལྷ་སྔགས་ཁོ་ནས་ཕུལ་ཡང་རུང་།ྋསླར་ཡང་གོང་ལྟར་མཆོད་བསྟོད་བྱས་ལ་མར་བླུགས་གཟར་གང་ཐབ་ཏུ་བླུགས་
སྒྲུབ་ཐབས་ཀུན་བཏུས་

৩৩
།ཏེ། ཨོྃ་བཛྲ་ཛྭ་ལ་རཾ་མེ་ལྷ་འབར་བའི་རྣམ་པར་བསམ་པ་ཡན་ཆད་ནི་འཇིག་རྟེན་པའི་མེ་ལྷ་མཆོད་པའི་ཆོ་གའོ། །དེ་ནས་མེ་འབར་བའི་དབུས་སུ་ལྷ་བསྐྱེད་པར་བྱ་སྟེ། སོ་སོའི་མངོན་རྟོགས་ནས་འབྱུང་བ་བཞིན་རྟེན་པདྨ་
ཙམ་མམ། འཁོར་ལོ། ཆོས་འབྱུང་དང་། སྲུང་འཁོར། དུར་ཁྲོད། གཞལ་ཡས་ཁང་སོགས་གང་ཡིན་པ་པཾ་དང་། ཧཱུྃ་དང་། བྷཾ་སོགས་རང་རང་གི་ས་བོན་ཙམ་ལས་བསྐྱེད། བརྟེན་པ་ལྷ་དུ་ཡོད་པ་ས་བོན་ཙམ་མམ། རྡོ་རྗེའི་ཆོ་ག་གསུམ་ལས་
བསྐྱེད་ཅིང་སྤྱི་བོར་རིགས་བདག་བསམ་པའི་བར་མ་འཆོལ་བར་བྱ་ཞིང་། སྤྱན་འདྲེན་གྱི་ཚེ་སྤྲོ་ན་སྤོས་དང་རྡོར་དྲིལ་འཛིན་པས། མ་ལུས་སེམས་ཅན་སོགས་ཤློོ་ཀ་གཅིག་གམ་གསུམ་གྱི་མཐར་མཚན་སྔགས་ལ་ཨེ་ཧྱ་ཧི་བཏགས་པ་བརྗོད། ཞི་བའི་
ལས་ལ་གཙོ་བོའི་རིགས་བདག་རྣམ་སྣང་དུ་བསྒྱུར་བའམ་མ་བསྒྱུར་ཀྱང་རུང་། མདུན་བསྐྱེད་ཀྱི་གཙོ་བོ་དེ་རྩ་བའི་བླ་མ་དང་དབྱེར་མེད་དུ་བསམ། དེའི་མཐའ་སྐོར་དུ་བརྒྱུད་པའི་བླ་མ་ཡི་དམ་སངས་རྒྱས་བྱང་སེམས་སོགས་མགྲོན་ཐབས་སུ་འཁོད་པར་
དམིགས་ལ། ལྷ་ཐམས་ཅད་འཛུམ་ཞིང་ཞི་བ་འོད་ཟེར་དཀར་པོ་སྤྲོ་བ་དང་སྡུད་པའི་སྒོ་ནས་བདག་དང་སེམས་ཅན་ཐམས་ཅད་ཀྱི་སྡིག་སྒྲིབ་དང་བར་ཆད་ཐམས་ཅད་ཞི་བའི་ལས་མཛད་པར་བསམ། སྐབས་འདིར་ཡང་མེ་པྲ་བརྟག་པ་འགའ་རེས་བཤད་
དོ༑ །དེ་ནས་གཟར་བུ་གཉིས་སྔར་བཞིན་བཟུང་སྟེ། ལྷ་ཐམས་ཅད་ཀྱི་ཞལ་ཅུང་ཟད་གདངས་པའི་སོགས་དང་། གཙོ་བོའི་སྙིང་པོ་ལན་གསུམ་གྱི་མཐར། ཨོཾ་ཨགྣ་ཡེ་སྭཱཧཱ་ཞེས་པ་ལན་བདུན་དང་མར་བླུགས་གཟར་བདུན་གྱིས་དགང་གཟར་བཀང་ལ་

མཐར༑ ཨྃ་ཨགྣ་ཡེ་ཨཱ་དཱི་བྱཱ་སོགས་སྤེལ་ཚིག་དང་བཅས་པ་གོང་ལྟར་བརྗོད་དེ་གཟར་བུ་གཉིས་ཁ་སྦྱར་ལ་ལྷ་ཐམས་ཅད་ཀྱི་ཞལ་དུ་དུས་གཅིག་ལ་ཕུལ་བར་